ኢትዮጵያ ግብፅን የመጉዳት ፍላጎት የላትም- ጠቅላይ ሚንስትር ዶክተር አብይ አህመድ
ኢትዮጵያ ግብፅን የመጉዳት ፍላጎት እንደሌላት ጠቅላይ ሚንስትር ዶክተር አብይ አህመድ ገልጸዋል::ኢትዮጵያ ግብፅን የመጉዳት፤ የውሃ ፍሰቱንም የመቀነስ ፍላጎት እንደሌላት ነው ጠቅላይ ሚንስትሩ የገለጹት፡፡ዶክተር አብይ አህመድ ከፕሬዘዳንት አብዱል ፈታ አልሲሲ ጋር ከተወያዩ በኋላ በአማርኛ በሰጡት መግለጫ ኢቲዮጵያ ግብፅን የመጉዳት አንዳችም ፍላጎት እንደሌላት የሀገሪቱ ህዝቦች ለረዳ ይገባል ነው ያሉት፡፡‘‘ፖለቲከኞችም ሆነ ሚዲያዎች በግጭት ትርፍ ለማግኘት ይጥሩ ይሆናል እኔና አልሲሲ ግን ይህን መንገድ ዘግተን ለሰላምና ለጋራ ብልፅግና ወደፊት ለመራመድ ተስማምተናል’’ ብለዋል::እኛም ከአባይ የድርሻችንን እንወስዳለን የግብፅም ድርሻ እንደዲጨምር በጋራ እንሰራለን ብለዋል ጠቅላይ ሚንስትሩ::የግብፁ ፕሬዘዳንት አብድልፈታ አልሲሲ በበኩላቸው ከኢቲዮጵያ ጋር ያለቸው ስትራቴጂካዊ አጋርነት በሁሉም መስክ እየተጠናከረ መምጣቱን ገልፀዋል::ወደፊትም ኢቲዮጵያ ግብፅና ሱዳን የጋራ የመሰረተ ልማት ኢንቨስትመንት ፈንድ በመቋቋም እንደሚሰሩ ተናግረዋል::በታላቁ ህዳሴ ግድብ ግንባታ ዙርያ በተከታታይነት እየተካሄዱ ባሉ ውይይቶች የተሻለ መግባባት ላይ እየተደረሰ መምጣቱን የገለጹት አልሲሲ ከዘህ በኋላ ኢትዮጵያ ትጎዳናለች ከሚል ጥርጣሬ ፍፁም ነፃ ሆነናል ብለዋል፡፡ሁለቱ መሪዎች ከታለቁ ህዳሴ ግድብ ውጭ በኢንቨስትመንት በንግድና መሰል ጉዳዮች ዙሪያ ያላቸውን ግንኙነት ለማጠናከር ተስማምተዋል::